
CONIECTURAS  ALIOUOT 

a  Ricardo  Bentleio  in  Horati  Epodon   librum  pro- 

positas 

exa  min  avii 

JOSEPHUS  &TTG&EIIBER&ER. 


Inter  magnos  illos  philologos,  qui  saeculo  decimo 
octavo  excelluerunt,  tamquam  sidus  clarum  splendet 
Bentlei  nomen,  qui  litterarum  antiquarum  studia  et 
in  eam  deduxit  viam,  qua  progredi  oportet  eruditae 
antiquitatis  studiosos  et  diligenter  subtiliterque  inqui- 
rcndo  mirum  quantum  amplificavit  atque  auxit.  Ete- 
nim  cum  iam  adulescens  (a.  1691)  in  epistula,  quam 
ad  Millium  misit,  et  ingeuii  et  doctrinae  praeclara 
edidisset  documenta,  mox  in  orationibus  sacris,  quas 
turba  undique  confluente  habuit,  eximiam  ostendit 
philosophiae  antiquae  scientiam.  Deinde  cum  Grae- 
vius  Callimachum  edendum  suscepisset,  optime  meri- 
tus  est  Bentleius  de  poeta  illo  fragmentis,  quae  non- 
dum  collecta  erant,  undique  congestis.  Atque  eodem 
anno  (1697)  commentationes  luculentissimas  conscri- 
psit  de  epistulis  vulgo  Phalaridi,  Themistocli  aliisque 
tributis,  quibus  eas  ab  hominibus  fraudulentis  infe- 
rioris  aetatls  fictas  esse  docuit  et  dissertationem  de 
fabulis  Aesopicis.  Anno  1710  specimina  critica  in 
Aristophanis  comoedias  edidit  et  Menandri  Philemo- 
nisque  fragmenta  a  se  emendata,  quae  postero  anno 
secuta  est  celeberrima  Horati  editio  et  post  quindecim 
annos  editiones  Terenti  et  Phaedri  haud  minoris  pretii. 

Quibus  operibus  si  addideris  animadversiones  in 
plurimoB  scriptores  veteres,  disquisitioQes  de  permultis 

rebus  grammaticis,!  veluti  de  digammate  Aeolico,  deni- 
que  haud  paucas  explanationes  ad  historiam  antiquam, 
mythologiam  aliaque  id  genus  spectantes,  facile  intel- 
leges,  eum  non  soium  suae  aetatis  hominibus  doctis 
admiratione  visum  esse  dignissimum,  sed  et  nobis  et 
posterioribus  eundem  semper  visurum  esse. 

Ante  omnia  autem  Horati  editioni  plurimum  tri- 
buunt  viri  docti  neque  immerito,  cum  commentarii, 
quibus  eam  ornavit  vir  eximius,  referti  sint  et  con- 
iecturis  et  interpretationibus  acutissimis. 

Quam  ob  rem,  oum  hoc  anno  mihi  obtigisset  mu- 
nus  pauca  conscribendi,  quae  praemitterentur  annuis 
actis  scholae  nostrae,  in  animum  induxi,  ut  quasdam 
coniecturarum  illarum,  quas  Bentleius  in  Horati  Epo- 
don  librum  proposuit,  recenserem  et  quantum  in  me 
situm  est,  refellerem  brevitate  usus  quam  maxima. 

Coniecturae  vero,  quas  examinare  cogito,  hae  sunt: 

IV.  V.   17  sq.  Quid  attinet  tot  ora  navium  gravi 

Rostrata  duci  pondere  ctc. 

Hoc  loco  Bentleius  vocabulis  „ora  navium"  offen- 
sus  ad  Julium  Scaligerum  provocat,  qui  locum  his 
verbis  vellicat:  ^Nescio,  an  „ora"  dicamus  navium 
recte,  quia  et  rostrum:  nam  sane  rostrum  triremibus 
est,  08  non  est."  Et  ipse  se  apud  neminem  poetarum 
„08  navis"  reperisse  neque  tam  insolentem  metapho- 
ram  excusare,  nedum  admirari  posse  profitetur.  Prop- 
ter  ea  „ora"  cum  voce  „aera"  commutare  vult,  ut 
„aera  rostrata"  idem  sit  ac  „ro8tra  aerata,"  vel  ut  in 
illo  Vergili  (Aen.  IX,  121  et  X,  223):  „Quot  prius 
aeratae  steterant  ad  litora  prorae."  Rostra  enim  aere, 
pergit  Bentleius,  munita  fuisse  notissimum  est,  unde 
Graecis  naves  yaXxe'|jt.(3oXoi  „ahenirostrae"  vocatae  sunt. 

Sed  num  recte  de  hoc  loco  iudicaverit  vir  egre- 
gius,  ego  quidem  dubito  ac  primum  haud  iniuria 
Bosius  otfendit  in  illo,  quod  coniectando  restituit  Bent- 
leius  „aera  rostrata,"  cum  vocabulo  „aera"  nihil  aliud, 

iiisi  rostra  sigaificeatur,  veluti  in  notissimo  versu  Ver- 
gili  Aen.  1,  35:  ^Spumas  salis  aere  raebant."  »Ora" 
autem  aptissime  positum  est  pro  ^prorae,"  quia  na- 
ves,  cum  proelium  committitur,  eodem  modo  proris 
oppositis  contendunt,  quo  homines  dimicaturi  congre- 
diuntur.  Adde,  quod  navis  rostrata  simillima  est  avi, 
quae  rostro  suo  hostem  aggreditur.  Quae  cum  ita 
sint,  quis,  quaeso,  elegantem  hanc  imaginem  reiciat 
xpijoeo,  ut  proverbio  utar,  yoCkmm  ct^^^/xevo^? 

VII.  V.  11  sq.  Neque  hic  lupis  mos  nec  fuit  leonibus 

Unquam  nisi  in  dispar  feris. 

Sic  in  omnibus  melioribus  codicibus  legitur.  Sed 
Bentleius  codicum  scripturam  reiecit  et  cum  editione 
Veneta  anni  1490  „Nunquam"  recepit  atque  eum  no- 
vissimis  temporibus  secuti  sunt  Hauptius,  Meinekius, 
Linkerus.  Lectionem  autem  illam  ita  constituit,  ut 
post  „Ieonibus"  commate  interpungat  hac  interpreta- 
tione  adiecta:  „Ne  lupis  quidem  et  leonibus  hic  mos 
est,  qui  nunquam  feri  et  saevi  sunt,  nisi  in  animal 
dispar.  Lupus  enim  in  lupum  et  leo  in  leonem  mitis 
est  et  innocuus." 

Concedendum  quidem  est  Orellio  ceterisque,  qui 
vulgatam  tuentur  lectionem,  eam  quodam  modo  ex- 
plicari  posse,  sed  Orellius  etiam  negare  ausus  non 
est,  vocabulum  „feris,"  quod  vulgata  lectione  com- 
probata  nihil  aliud  est,  nisi  epitheton  ab'quanto  otio- 
sius  adiectum,  a  iuvenili  tantum  poetae  aetate  aliquam 
habere  excusationem.  Verum  quis  credat,  Horatium 
tam  perversum  fuisse,  ut  otiosum  illud  epitheton  cum 
tanta  vi  in  fine  versus  poneret  neque  vero  adsentiar 
dictitanti,  „nunquam",  quod  praebet  editio  Veneta, 
merum  esse  operarum  errorem.  Quid  enim  impedit, 
quo  minus  eam  coniecturam  felici  cuidam  ingenio 
tribuamus?  Sed  utut  est,  profecto  gratiae  agendae 
sunt  Bentleio,  quod  lectionem  illam  ex  editione  vetere 
eruit  atque  Horatium  foeda  liberavit  macula.  Quod 
autem  Orellius  dixit,  lectione  „nunquam"  recepta  pro 

perfecto  requiri  tempus  praesens,  id  profecto  nihili 
est.  Nam  primum  illud  „fuit"  aoristi  graeci  more 
positum  est  ita,  ut  non  multum  ^iversum  sit  a  sim- 
plici  Rest**;  deinde  quid  vetat,  ne  „nunquam  feris* 
interpretemur  „qui  nunquam  fuerunt*,  si  eandem 
huic  verbo  quae  est  in  superiore  flfuit"  tribuimus 
significationem  ? 

X.  V.  7.  sq.  Insurgat  Aquilo,  quantus  altis  montibus 
Frangit  trementes  ihces. 

Bentleius  ad  hunc  locum  in  commentariis  haec 
adnotavit:  ^Equidem  ^vertit^*  vel  „sternit"  vel  simile 
quid  dixissem  potius,  quam  bis  (cf.  v.  6  „Fractosque 
remos  differat")  continenter  idem  verbum  inculcassem." 

Atque  eadera  verbi  „frangere"  repetitio  offensioni 
fuit  Wakefieldio,  qui  pro  „frangit"  coniecit  „plangit", 
receptum  illud  a  Bothio  in  editione  sua.  Verum  equi- 
dem  non  multum  tribiierim  eius  modi  animadversio- 
nibus,  sed  in  lectione  recepta  omnino  quiescendum 
existimo.  Etenim  aut  imprudenti  excidit  iliud  Hora- 
tio,  id,  quod  permultis  ex  omnibus  scriptoribus  de- 
promptis  exemplis  comprobari  potest  aut  statuendum 
est,  cum  in  hoc  carmine,  ut  in  omnibus  fere  Horati 
carminibus  quattuor  versus  unam  efficiant  stropham 
et  versus  alter  versui  quarto  respondeat,  Horatium  in 
initio  amborum  versuum  idem  verbum  cum  vi  qua- 
dam  posuisse. 

Ibid.  V.  21  sq.  Opima  quodsi  praeda  curvo  litore 

Porrecta  mergos  iuveris. 

„Porrectum"  nostro  loco  est  „extentum  longeque 
stratum."  Sed  Bentleius,  qui  hoc  in  loco  offendit,  in- 
terrogat:  „Qaid  mergorum  intererat,  utrum  „extentu8", 
an  incurvatus  et  quidem  quadrupos  constrictus  iace- 
ret?  Nam  utcumque,  opinor,  positi  cadaveris  rimari 
et  lacerare  viscera  potuerunt."  Quam  ob  rem  reiecta 
lectione  „porrecta"  potius  „proiecta"  ab  ipso  Horatio 
profecturn  esse  multis  exemplis  undique  coUatis  com- 


^robare  studuit  atque  persuasit  Linkero,  qui  conie- 
cturam  illam  m  verborum  ordinem  recepit. 
"M  Lectioni  a  Bentleio  receptae  favet  quidem  codex 
Bernensis  quartus,  in  quo  ,^proiecta"  claris  litteris  ex- 
hibitum  est.  Verum  tamen  nuUo  modo  adsentiri  pos- 
sum  viro  doctissimo,  iiam  „porrecta"  aptissimum  est 
huic  loco,  cum  indicet,  Maevium  suffocatum  iu  mari 
ad  litus  eiectum  esse  atque  ita  illud,  quod  praecedit 
„opima  praeda"  expiicet.  Deinde  cui  non  in  mentem 
venit  Homericum  illud  r/xotpa  TovrjXeyft^  ^avaxoio"  ? 

XVI.  V.  65  sq.  Aere,  dehinc  ferro  duravit  saecula,  quoruin 

Piis  secunda  vate  me  datur  fuga. 

Sic  in  omnibus  melioribus  codicibus  legitur.  Sed 
Bentleius  in  nonnuUis,  in  quibus  est  Leidensis,  Regi- 
nensis,  Magdalenensis  e.  ct.  „aerea"  invenit,  quara  lecti- 
onem  recipiendam  putavit.  „Behinc"  tum,  ut  vir  do- 
ctissimus  animadvertit,  unicam  syllabam  facit,  ut  Verg. 
Aen.  IX,  480:  „Caelum  dehinc  questibus  implet"  et 
Ovid.  Fast.  VI.  788:  „Dehinc  erit,  Orion,  adspicienda 
mihi."  „Se|d  multo  maius  offendit  vir  egregius  in  voca- 
bulo  „quorum",  quod  recepta  lectione  „aerea"  ad  sae- 
cula  aerea  referas  oportet.  Atqui  haec  scribente  Horatio 
„ferrea"  aetas  iam  diu  processerat.  Hanc  igitur  diffi- 
cultatem,  ut  Bentleius  existimat,  Graevius  sustulit,  qui, 
ut  Heinsius  in  libri  sui  margine  memorat,  sic  lege- 
bat:  „Quorsum  Piis  secunda  vate  me  datur  fuga", 
ubi  „quorsum"  sic  explicabat  „ad  quae  litora,  ad  quae 
beata  arva  et  divites  insulas."  Meliorem  autem  loci 
sanandi  rationem  Bentleius  sibi  invenisse  visus  est 
proposito  „quo  nunc",  quod  tamen  proposuit  solum, 
sed  non  in  orationem  recepit. 

Verum  omnia,  quae  de  hoc  loco  disputavit  vir 
eximius,  mihi  se  non  recte  habere  videntur.  Etenim 
quid  obstat,  quo  minus  statuamus,  Horatium,  ut  sin- 
gulos  humanae  aetatis  gradus  significaret,  vocabulum 
„aere"  repetiisse  et  cum  „ferro"  coniunxisse?  Qua  re 
vivida  profecto  oculis  nogtris  oboritur  imago  generis 

humani  gradatim  in  deterius  labentis.  Adde,  quod 
Meinekius  in  praefatione,  ubi  de  hoc  loco  disputavit, 
rectissime  animadvertit ,  „aerea  dehinc"  reiciendum 
esse,  quoniam  Horatio  „dehinc"  nunquam  est  mono- 
syllabum  vid.  Sat.  I.  3,  104;  5,  97,  Epist.  II,  3,  114. 
Ceterum  quod  attinet  ad  vocem  „quorum"  immerito 
vexatam  a  Bentleio,  profectb  non  intellego,  cur  tan- 
tas  ille  sibi  difficultates  paravcrit.  „Quorum"  enim 
aperte  referendum  est  ad  saecula  ferrea,  qhorum  ex 
turbis  servare  vult  poeta  cives  suos  consilio  fugae  ad 
insulas  fortunatas  proposito. 

XVII.  V.  21    sq.  —  —  —  —   verecundus  color 

Rcliquit  ossa  pelle  amicta  lurida. 

Bentleius  hoc  loco  destringit  servile  quorundam 
ingenium,  qui  melius  peius,  iure  iniuria  quidvis  de- 
fendunt,  quod  a  magno  auctore  profectum  credant. 
„Verecundus  color",  inquit,  est  rubor.  Id  quidem 
sine  controversia  est,  „Rubor"  ergo  „reliquit  ossa." 
Qui  pote,  ut  locum  relinquat,  ubi  nunquam  fuit? 
Quis  „rubra  ossa"  vel  fando  audivit?  Quod  si  stulte 
contendat  quispiam,  ossa  vivi  hominis  rubere;  at  ossa 
hominis  aegroti,  qiialem  hic  se  describit  Horatius, 
haud  minus  rubent,  opinor,  quam  sani.  Deinde  dici 
quidem  posse  contendit  „calor  reliquit  ossa,"  veluti 
Verg.  Aen.  III.  308 ;  „Diriguit  visu  in  medio,  calor 
ossa  reliquit"  et  ibid.  IX,  475;  „Subitus  miserae  ca- 
lor  ossa  reliquit",  sed  non  „color  reliquit  ossa."  Qua 
re  pro  „ossa",  quod  omnes  codices  habent,  vir  inge- 
niosus  „ora"  proposuit,  quoniam  rubor  „ora"  non 
„ossa"  relinquat,  quippe  in  ore  solo  sedem  et  locum 
habeat.  Atque  hanc  sententiam  variis  testimoniis  con- 
firmare  studet. 

Verum  quamquam  Bentleio  nuper  adsensi  sunt 
Hauptius,  Meinekius,  Linkerus,  tamen  vulgatam  lecti- 
onem  defendere  non  dubito.  Nimirum  in  hoc  loco 
brachyologia  quaedam  cernitur,  quae  haud  raro  in 
aliis  etiam   scriptoribus   occurrit.     Nam   si  locum  ita 

explicaveris :  Verecundus  color  reliquit  corpus,  cuius 
nil  restat,  nisi  ossa  pelle  lurida  amicta,  profecto  non 
est,  quod  de  huius  versus  genuinae  forma  dubites.  At- 
que  certissimum  est,  Horatium  adludere  voluisse  ad 
proverbium  quoddam,  quod  nobis  servavit  Plautus 
Capt.  I.  2.  26:  „Ossa  atque  pellis  sum  miser  macritu- 
dine"  atque  eodem  modo  Graeci  dixerunt:  AuTa  ra  oora 
"kwKOL  edTt  Ttvo<;  xai  ^ipiux, 

Ibid.  V.  32  aq. —  nec  Sicana  fervida 

Virens  in  Aetna  flamma;  —  — 

Hoc  loco  codices  varias  lectiones  praebent,  vel 
^virens",  vel  ^urens",  vel  „furens."  Ac  ^virens*  in 
optimis  legitur  codicibus,  „urens"  nonnulli  libri  ex- 
bibent  non  infimae  notae,  ^furens"  in  paucis  ac  vili- 
bus  repertum  est  membranis.  Harum  igitur  lectionum 
„furens"  praefert  Bentleius,  hanc  enim  pulchram  exi- 
stimat  habero  translationem  ab  humano  affectu  et  si- 
mul,  ut  fieri  hic  oporteat,  ingentem  flammae  vehe- 
mentiam  ostendere  et  sententiam  suam  multis  poeta- 
rum  Romanorum  exemplis  confirmare  conatur.  Bent- 
leium  secuti  sunt  Hauptius,  Meinckius,  Linkerus.  Orel- 
lius  autem,  Peerlkampius  aliique  lectionem  „virens", 
quae,  ut  supra  diximus,  optimorum  codicumauctoritate 
nititur,  tueri  conati  sunt,  quamquam  eam  aliter  alii  ex- 
plicarunt.  Orellius  igitur,  ut  ab  illo  initium  faciam  „vi- 
rens"  interpretatur  de  flammae  sulfureae,  qualem  ex- 
halat  Aetna,  colore  inter  gilvum  viridem  et  caeruleum 
medio.  Quae  explicatio  mihi  quidem  speciosior,  quam 
verior  esse  videtur.  Aliter  sentit  Peerlkampius,  qui 
„virens"  hoc  loco  idem  esse  dicit  ac  „fulgens"  coUato 
loco  Plauti,  qui  est  in  Menaechm.  V.  2,  76:  „Viden 
tu  illi  oculos  virere?  Ut  viridis  exoritur  colos  ex 
temporibus  atque  fronte."  Sed  quam  parum  sufficiat 
locus  ille  ad  demonstrandam  quam  vocabulo  ^virens" 
tribuit  significationem  Peerlkampius,  non  est,  quod 
pluribus  exponam. 

Quae   cum   ita   sint,   non   dubito    ad  illam    inter- 


pretationem  accedere,  quam  iam  olim  propositam  a 
Lambino  novissimis  temporibus  nonnulli  homines  docti 
rectissime  mihi  defendisse  videntur.  Lambinus  igitur 
dixit,  „virentem  Bammam"  esse  perpetuam,  acrem,  non 
languescentem.  Impugnavit  quidem  eam  interpreta- 
tionem  Bentleius  dicendo :  „Non,  si  aetas  translatione 
a  vernis  floribus  sumpta  virere  belle  dicitur,  idcirco 
etiam  flamma,  quae  toto  genere  dispar  est,"  sed  mihi 
quidem  non  potuit  persuadere.  Nam  si  Homerus  31. 
IX,  212  dicero  potuit  «pXoH  e/xapav5n  vel  Ovidius  Met. 
VII,  210  „flammam  hebetare,  cur  non  Horatio  „virens 
flamma"  licebat  dicere  de  igne  Aetnae,  qui  nunquam 
exstinguitur  ?  Adde,  quod  recepta  lectione  ^furens" 
idem,  quod  iam  indicatum  est  epitheto  „fervida",  si- 
gnificatur,  lectione  autem  „virens"  novum  atque  egre- 
gium  additur  momentum.  Unde  quin  illud  ..urens" 
et  „furens"  nil  aliud  sint,  nisi  glossae  genuinae  lectionis 
„virens",   nemo    puto  dubitabit. 

